ทำให้เขาสนใจ รักษาความสนใจของเขาเอาไว้ให้ได้
แต่อย่าดูจงใจเกินไป เดี๋ยวเขาจะตกใจเสียก่อน เมื่อเขาสบตากลับ ส่งยิ้มหวานก่อนหันหลังหนี ถ้าคุณเอาแต่นั่งจ้องเขาทั้งวัน เขาอาจจะคิดว่าคุณคลั่งเขาเกินไปก็ได้ แต่ถ้ามีโอกาสได้คุยกัน คุณต้องมั่นใจและจ้องตาเขา ไม่ใช่เอาแต่ก้มหน้ามองพื้นแล้วเขาจะประทับใจกับท่าทีที่คุณแสดงออก ถือแบงค์ยี่สิบเข้าไปหาและถามเขาว่ามีเหรียญให้แลกไหม หรือไม่ก็ถามเขาว่าตอนนี้กี่โมงแล้ว ทำเหมือนกับจะไปเรียนสาย หรือจะลองถามเขาว่าเขารู้จักพวกคณะกรรมการนักเรียนบ้างไหมก็ได้ ถามอะไรก็ตามที่ดูไม่จริงจังจนเกินไป ตอนที่กำลังคุยกับเขา สอดส่ายสายตาไปทางอื่นบ้างก็ได้ ถ้าคุณจ้องตาเขาตลอดเวลาที่คุยกัน บรรยากาศอาจจะชวนอึดอัดเกินไป แต่ไม่ได้หมายความว่าคุณจะไปหว่านเสน่ห์ใส่เพื่อนๆ ของเขาเพื่อตีซี้นะ คุณควรเป็นตัวของตัวเองและสนุกสนานเข้าไว้เวลาอยู่กับกลุ่มเพื่อนของเขาและพยายามสนิทกับพวกนั้นสักหน่อย จะหว่านเสน่ห์สักนิดก็พอไหวเผื่อจะพอเรียกความสนใจจากคนที่คุณชอบได้บ้าง แต่ยังไงก็อย่าให้เลยเถิด ไม่อย่างนั้นเพื่อนๆ ของเขาอาจจะเข้าใจเจตนาคุณผิดได้ ทำตัวมีน้ำใจและสนใจว่าเพื่อนๆ ของเขาชอบทีมกีฬาทีมไหนและชอบทำอะไรในวันหยุด ทำตัวให้เป็นธรรมชาติและอย่ากระโตกกระตากจนพวกเขาจับได้ว่าคุณแอบชอบเพื่อนของพวกเขาอยู่    ถ้าเพื่อนๆ ของเขาสนใจและชอบคุณ พวกเขาอาจจะพูดถึงคุณให้คนที่คุณชอบฟังจนเขาเริ่มสนใจคุณมากขึ้นก็ได้ เมื่อคุณสนิทกับเพื่อนๆ ของเขาแล้ว พวกเขาอาจจะชวนคุณไปปาร์ตี้ด้วยกัน ซึ่งจะเปิดโอกาสให้คุณได้ใช้เวลาอยู่กับเขามากขึ้น อย่าส่งเพื่อนไปถามเขาว่าชอบคุณหรือเปล่า เขาจะรู้สึกว่าคุณเร่งรัดความสัมพันธ์ เขาจะรู้ตัวทันทีและอาจจะรู้สึกไม่ดี แค่คุณไปถามเพื่อนของเขาว่าเขาทำอะไรอยู่ เป็นอย่างไรบ้าง เขาก็จับได้แล้วล่ะว่าคุณน่ะแอบชอบเขา ถ้าผู้ชายคนนั้นอยู่ในวงสนทนาเดียวกันแต่ไม่ยอมคุยกับคุณเลย อย่าทำหน้าเศร้า เซ็ง และเอาแต่เฝ้ารอให้เขาเข้ามาทัก สนุกกับเพื่อนๆ ที่คุณออกไปเที่ยวด้วย หัวเราะ เล่าเรื่องโจ๊กและพูดคุยอย่างสนอกสนใจแทนที่จะเอาแต่มองไปรอบๆ ทำตัวเป็นคนที่ใครๆ ก็อยากออกไปเที่ยวด้วยสิ เดี๋ยวเขาก็จะอยากเข้ามาคุยกับคุณเอง เวลาเห็นว่าคนอื่นๆ ชอบอยู่ใกล้คุณมากแค่ไหน   เขาจะไม่ใจฝ่อหรอกเมื่อเห็นว่าใครๆ ก็อยากอยู่ใกล้และรุมล้อมคุณ เขาจะยิ่งอยากรู้จักคุณมากขึ้น พวกผู้ชายน่ะชอบผู้หญิงที่อยู่ด้วยแล้วสนุก แสดงออกให้เขาเห็นว่าคุณน่ะฮาแค่ไหน แทนที่จะมัวแต่ก้มเล่นเกมในโทรศัพท์มือถือ ถึงจะปล่อยไก่แค่ไหนเวลาคุยกับเขา เป็นตัวของตัวเองไว้น่ะดีที่สุด ยังไงคุณก็อยากให้เขาชอบที่คุณเป็นตัวของตัวเองมากกว่าชอบด้านสมบูรณ์แบบที่ปรุงแต่งขึ้นมาอยู่แล้วนี่ ไม่จำเป็นต้องเล่าทุกอย่างเกี่ยวกับตัวเองให้เขาฟังตั้งแต่แรก ทำตัวเหมือนเวลาอยู่กับเพื่อนแต่ลดความสนิทสนมลงหน่อย ตอนแรกๆ คุณอาจจะเขินอาย แต่เมื่อยิ่งคุยกัน คุณก็จะยิ่งสบายใจและเป็นธรรมชาติมากขึ้นเอง คุณอาจจะคิดว่าผู้ชายมักชอบผู้หญิงแอ๊บแบ๊วที่เอาแต่หัวเราะคิกคัก จับผ้าจับผมหรือประจบประแจงเขาตลอดเวลา แต่จริงๆ แล้วไม่ใช่หรอกนะ ผู้ชายน่ะมักหลงเสน่ห์ผู้หญิงที่รักอิสระ เป็นตัวของตัวเอง พอใจในตัวเองและไม่แสแสร้งมากกว่า คุณอาจจะคิดว่าผู้ชายจะสนใจหากได้ฟังคุณนินทาหรือพูดถึงคนที่พวกคุณรู้จักเหมือนกันในแง่ร้าย เขาจะสนใจแค่ช่วงแรกเท่านั้นแหละ แต่หลังจากนั้นเขาก็จะคิดว่า คุณน่ะคิดเล็กคิดน้อยและไว้ใจไม่ได้ ไม่มีผู้ชายคนไหนชอบอยู่ใกล้ผู้หญิงที่เอาแต่นินทาคนอื่นเพราะผู้หญิงพวกนี้ดูพร้อมสร้างดราม่าตลอดเวลา หนุ่มๆ เขาไม่อยากข้องเกี่ยวกับเรื่องน้ำเน่าพวกนี้หรอก ถ้าเป็นเรื่องของสาวๆ นั้นยิ่งแล้วใหญ่ มองโลกในแง่ดี ทำให้ผู้ชายคนนั้นสนุกและมีความสุขทุกครั้งที่ได้คุยกับคุณ แทนที่จะทำให้เขาจิตตก การแสดงความหึงหวงคือสิ่งสุดท้ายที่คุณควรทำหากยังอยากให้เขาชอบคุณ ถ้าบังเอิญเห็นเขาออกไปเที่ยวกับสาวๆ คนอื่น อย่าถามเขาว่าชอบพวกเธอไหมหรือวิจารณ์ว่าพวกเธอโง่เง่า น่าเกลียดหรืออ้วน คุณจะดูเหมือนพวกขาดความมั่นใจและหึงไม่ลืมหูลืมตา ถ้าคุณหึงเขาตั้งแต่ยังไม่ได้เป็นอะไรกัน เขาจะกังวลล่วงหน้าได้ว่าคุณจะขี้หึงสักขนาดไหนหากได้เป็นแฟนกันแล้ว  ถ้าบังเอิญเจอกับผู้หญิงที่ทั้งคุณและเขารู้จักเหมือนกัน ทำให้เขาประทับใจด้วยการชมผู้หญิงคนนั้นสิ เขาจะได้เห็นว่าคุณมั่นใจในตัวเองมากพอจนไม่เอาตัวเองไปเปรียบเทียบกับผู้หญิงคนอื่น ยอมรับเถอะ พวกผู้ชายน่ะชอบเล่าเรื่องของตัวเองจะตาย ถ้าคุณอยากให้ผู้ชายสนุกเวลาออกไปเที่ยวกับคุณ คุณต้องแสดงให้เขาเห็นว่าคุณใส่ใจเขา อย่าถึงขั้นประจบสอพลอหรือเอาแต่ลูบไล้กล้ามแขนเขาเล่น ถามเขาว่าชอบทีมกีฬาทีมไหน ชอบเล่นกีฬาอะไรและเป็นนักกีฬาโรงเรียนหรือเปล่า ชวนเขาคุยเรื่องวงดนตรีวงโปรด รายการทีวีที่ชอบ หรือกระทั่งอาหารที่เขาโปรดปราน คุณจะเล่าเรื่องของตัวเองให้เขาฟังบ้างก็ได้ อย่าทำให้เขารู้สึกเหมือนโดนสอบสวน แค่แสดงออกว่าคุณอยากรู้จักเขาให้ดีขึ้นก็พอ  ผู้ชายบางคนก็ขี้อายและไม่ค่อยชอบเล่าเรื่องตัวเองมากนัก ถ้าคุณเริ่มสัมผัสอาการได้ เปลี่ยนไปพูดถึงเรื่องทั่วๆ ไปที่ทั้งคุณและเขาสามารถคุยกันได้ดู เช่น เรื่องกิจกรรมที่ชอบทำในวันสุดสัปดาห์ เป็นต้น วิธีนี้ไม่ยากแต่ได้ผลมาก ดีทั้งกับเขาและคนอื่นๆ เขาจะได้เห็นว่าคุณน่ะเป็นคนที่ยอดเยี่ยมแค่ไหน ทำตัวเกรี้ยวกราดและใจร้ายใส่คนอื่นแต่ใจดีกับเขาเพียงคนเดียวน่ะไม่พอหรอกนะ การทำตัวคุ้มดีคุ้มร้ายจะทำให้คุณดูเสแสร้ง อย่าทำให้เขาสับสนว่าแท้จริงแล้วคุณเป็นคนอย่างไรกันแน่ ไม่อย่างนั้นคุณจะดูเป็นคนขี้หงุดหงิดและชอบเรียกร้องความสนใจได้  เขาจะคิดว่าการออกเดทกับคุณน่าจะราบรื่นเมื่อเห็นว่าคุณเข้ากับคนง่ายไปหมด ไม่มีผู้ชายคนไหนอยากออกเดทกับสาวจอมวีนที่เหวี่ยงใส่คนไปทั่วอย่างไม่มีเหตุผลหรอก สำหรับบางคน การหว่านเสน่ห์เป็นสิ่งที่เกิดขึ้นเองตามธรรมชาติ ถ้าคุณเป็นหนึ่งในคนกลุ่มนี้ โชว์เสน่ห์ของคุณเลย แต่ถ้าไม่ถนัด ลองแสดงให้เขาเห็นว่าคุณสนใจเขาด้วยการสบตา ส่งยิ้มให้และชวนเขาคุยสักหน่อย คุณอาจหันตัวไปทางเขาแทนที่จะหันไปอีกทางเพื่อส่งสัญญาณบอกว่าคุณชอบเขา หรือไม่ก็ลองแตะตัวเขาบ้างตอนที่กำลังคุยกันสนุก คุณจะหยอกเขาบ้างก็ยังได้ตอนที่เริ่มสนิทกันแล้ว หากรู้ว่าเขาจะรับมุก  วิธีหว่านเสน่ห์อีกวิธีคือทำตัวร่าเริงเข้าไว้ คุณไม่จำเป็นต้องทำตัวจริงจังตลอดเวลาหรอก ชมเขาบ้างอย่างจริงใจ ถ้าเจอเรื่องที่คุณพอจะเอ่ยชมเขาได้ก็ชมไปเลย เลือกชมส่วนของรูปร่างหน้าตาที่คุณคิดว่าดูดี แต่อย่าให้ฟังดูล่อแหลมเกินไปนัก หรือจะชมนิสัยบางอย่างของเขาก็ได้ คุณอาจจะบอกไปว่า “ฉันชอบทรงผมใหม่ของคุณจัง” หรือ “มันเจ๋งมากเลยที่คุณทั้งเล่นเบสบอลเก่งและเรียนดีด้วย” ชมแค่ประมาณนี้พอ อย่างถึงขั้นทำให้เขารู้สึกขัดเขิน เช่นชมว่า “คุณดูเร่าร้อนมากเวลาใส่เสื้อตัวนี้” เก็บคำชมชวนจั๊กจี้พวกนี้ไว้บอกตอนที่เริ่มเดทกันแล้วดีกว่านะ  อย่าชมเขาเกินหนึ่งหรือสองครั้งเวลาคุยกัน ถ้าคุณเอาแต่ชมไม่หยุด เขาอาจจะรู้สึกอึดอัดหรือรู้สึกว่าคุณกำลังประจบอยู่ก็ได้นะ ถ้าเขาหยอกคุณเล่น แกล้งผลักเขาเบาๆ หรือแตะเข่าเขาอย่างหยอกล้อ โดยท่าทีของคุณและเขาต้องสอดคล้องกัน ถ้ามีแต่คุณที่แตะต้องตัวเขาตลอดเวลาอาจเป็นไปได้ว่าเขาไม่ได้ชอบคุณขนาดนั้น หรือรู้สึกอายที่ถูกแตะเนื้อต้องตัว ถ้าคุณนั่งหรือยืนอยู่ใกล้เขา ค่อยๆ ขยับเข่าไปชนเข่าเขาหรือหันศอกให้ชนกันอย่างเป็นธรรมชาติ สังเกตว่าเขามีปฏิกิริยาอย่างไร เขาอาจจะแสดงท่าทีว่าต้องการมากกว่านี้ก็ได้ คนเรามักชอบให้คนอื่นเรียกชื่อ ดังนั้นอย่าลืมเรียกชื่อเขาเวลาคุยกันด้วยล่ะ คุณไม่ต้องเรียกเกินหนึ่งหรือสองครั้งเวลาคุยกันหรอก แค่นั้นก็เพียงพอแล้วที่จะทำให้เขารู้สึกว่าตัวเองพิเศษ เล่าเรื่องฮาๆ ที่คุณได้ทำในช่วงสุดสัปดาห์ เล่าเรื่องขำๆ ที่คุณได้ฟังมา เล่าให้เขาฟังว่าคุณชอบเต้นหรือเล่นเปียโน มีลูกล่อลูกชนในการพูดคุย อย่ากลัวที่จะแสดงด้านฮาของตัวเองและปล่อยมุกบ้าบอให้เขาขำ แค่ทำตัวสนุก ร่าเริง น่าพูดคุยด้วย เขาจะยิ่งอยากเจอคุณมากขึ้น  ไม่เป็นไรหากบทสนทนาจะชะงักบ้างเมื่อคุณไม่รู้จะพูดอะไรต่อ ยิ้มไว้และพูดอะไรขึ้นมาก็ได้ อย่าประหม่าหากเกิดความเงียบช่วงสั้นๆ ถ้าคุณและผู้ชายคนนั้นรู้สึกสบายใจที่ได้อยู่ด้วยกันแล้ว เดี๋ยวความเงียบก็ไม่น่าอึดอัดเองนั่นแหละ ใจเย็นเท่าที่จะทำได้แม้ว่าคุณจะใจเต้นราวกับมีผีเสื้อบินวนอยู่ในท้อง ทำตัวร่าเริงและสนุกสนานต่อไป อย่าประหม่า พูดมากหรือพูดเสียงดังเมื่ออยู่ใกล้ผู้ชายคนนั้น ถ้าเริ่มรู้สึกว่าตัวเองตื่นเต้นเกินควร สูดหายใจและทำใจให้สงบ หันไปมองทางอื่นและไม่มองหน้าเขาเลยก็ได้หากจำเป็น ไม่ต้องแกล้งทำใจเย็นหากนั่นไม่ใช่ตัวตนของคุณ แต่ก็อย่าดูกระตือรือร้นหรือตื่นเต้นเกินไปเวลาอยู่ใกล้เขา เดี๋ยวเขาจะทนไม่ไหวเอา   รักษาท่าทีกับทำเป็นไม่สนใจน่ะต่างกันนะ เขาต้องรู้สึกได้ว่าคุณชอบเขาบ้างแต่ก็ไม่ถึงกับรู้สึกว่าคุณรักใคร่บูชาเขาเสียเหลือเกิน เมื่อเขาเริ่มสนใจคุณแล้ว คุณต้องทำให้เขาอยากรู้จักคุณมากขึ้นเรื่อยๆ จับความสนใจเขาไว้ให้ได้และทำให้เขารู้สึกว่าคุณพิเศษกว่าใครจนอยากจะรู้จักให้ดีขึ้น ทำตัวน่าค้นหาและอย่าเพิ่งเปิดไพ่ให้เขาเห็นว่าคุณเป็นคนอย่างไร เขาจะได้รู้สึกอยากรู้จักคุณมากขึ้น ตอนที่คุยกัน บอกเขาว่าคุณต้องไปแล้วในขณะที่ยังคุยกันติดลมบนแทนที่จะรอจนกร่อยแล้วค่อยบอกลา การทำอย่างนี้จะทำให้เขายิ่งรู้สึกอยากเรียนรู้คุณมากกว่าเดิม เก็บเรื่องดีๆ ไว้คุยตอนเจอเขาคราวหน้าดีกว่า  เมื่อเขาติดกับคุณแล้ว เขาจะยิ่งอยากใช้เวลาร่วมกับคุณ บางทีอาจจะอยากอยู่ด้วยกันสองต่อสองเลยก็ได้ อย่าตื่นเต้นเกินควรเมื่อเขาชวนออกเดท แสดงออกว่าคุณดีใจก็พอ
สบตาเขา. ทำทีขอแลกเหรียญ. ทำความรู้จักกับเพื่อนๆ ของเขา. แสดงให้เห็นว่าคุณมีความสุข. อย่าเสแสร้งตัวตน. อย่านินทาชาวบ้าน. อย่าหึงหวง. ถามว่าเขาสนใจเรื่องอะไร. ทำตัวดีกับทุกคน. หว่านเสน่ห์สักหน่อย. เอ่ยชมเขา. สัมผัสร่างกายกันบ้าง. เรียกชื่อเขาเวลาคุยกัน. เป็นคนคุยสนุก. รักษาท่าที. หลอกล่อเขาสักหน่อย.
https://www.wikihow.com/Act-Around-a-Guy-You-Like https://www.wikihow.com/Act-Around-a-Guy-You-Like
Getting His Attention Keeping His Attention